section_heading: Radnja
paragraph_text: Godina je 2199., a cijelo čovječanstvo se našlo na rubu istrebljenja nakon što su izvanzemaljci Gamilonci prodrli u sunčev sustav i napali Zemlju. Svemirska flota i dalje hrabro drži obranu na liniji Mars-Pluton. Međutim, ne može zaustaviti bombardiranje Zemlje asteroidima. Radioaktivni izotopi u njima su natjerali preživjele u bijeg u podzemne bunkere. Zalihe su oskudne a radijacija polagano prodire tako da se očekuje da te enklave neće moći izdržati duže od godinu dana.